text: ডেলা গডফ্রে একজন ভারতীয় রাজনীতিবিদ ছিলেন যিনি তেলুগু দেশম পার্টির রাজনীতির সাথে যুক্ত ছিলেন। তিনি অন্ধ্র প্রদেশ বিধানসভায় অ্যাংলো-ভারতীয়দের জন্য সংরক্ষিত আসনের বিধায়ক পদে মনোনীত হয়েছিলেন। তিনি দুই মেয়াদে অন্ধ্র প্রদেশ বিধানসভার বিধায়ক হিসেবে দায়িত্ব পালন করেছিলেন।
  
  জীবনী
  ডেলা গডফ্রে হায়দ্রাবাদে জন্মেছেন ও বেড়ে উঠেছেন। তার বাবা অ্যালেন গডফ্রে হায়দ্রাবাদের নিজামের রাজকীয় টাঁকশালের প্রকৌশলী ছিলেন ও তার মা মেজরি গডফ্রে ছিলেন একজন শিক্ষাবিদ, সাংসদ ও বিধায়ক। তিনি রোজারি কনভেন্ট মাধ্যমিক বিদ্যালয় ও কোথি মহিলা কলেজে পড়াশোনা করেছেন। তিনি কেএলএমের ব্যবস্থাপক  হিসেবে দায়িত্ব পালন করেছেন। এছাড়া, তিনি দুই মেয়াদে অন্ধ্র প্রদেশ বিধানসভার অ্যাংলো-ভারতীয়দের জন্য সংরক্ষিত আসনের বিধায়ক পদে দায়িত্ব পালন করেন। তিনি ২০০৪ সাল পর্যন্ত উক্ত পদে ছিলেন। ২০১৯ সালের ২৩ এপ্রিল তিনি প্রয়াত হন।
  
  তথ্যসূত্র
  
  বিষয়শ্রেণী:রাজনীতিতে ভারতীয় নারী
  বিষয়শ্রেণী:২০১৯-এ মৃত্যু
  বিষয়শ্রেণী:তেলুগু দেশম পার্টির রাজনীতিবিদ
  বিষয়শ্রেণী:অ্যাংলো-ভারতীয় ব্যক্তিত্ব
title: ডেলা গডফ্রে